section_heading: Slavonski bećari
paragraph_text: Profesionalnu estradnu karijeru započeo je 1996. u legendarnom tamburaškom sastavu “Slavonski bećari” pod vodstvom Antuna Nikolića Tuce, u kojem djeluje do 2007. godine. U sastavu svira bugariju, pjeva glavni vokal i prateće vokale. U tom razdoblju nastupao je na mnogim koncertima diljem svijeta (Njemačka, Švicarska, Mađarska, Austrija, Ukrajina, SAD-u), sudjelovao u preko 200 televizijskih nastupa, na 24 festivalaMonografija - Pjesma moje Podravine, pristupljeno 26. siječnja 2019. i u glazbeno-scenskom spektaklu HRT-a "Lijepom našom" koji je i danas prisutan na televiziji. Surađivao je s mnogim estradnim umjetnicima kao sto su Krunoslav Kićo Slabinac, Miroslav Škoro, Đuka Čajić, Marta Nikolin, Stjepan Jeršek Štef, Željko Lončarić Žec, Davor Radolfi, Milo Hrnić, Šima Jovanovac, Viktorija Kulišić Đenka, Vera Svoboda i mnogi drugi. Slavonski Bećari dobitnici su mnogobrojnih nagrada i priznanja, ne samo u Hrvatskoj nego i diljem svijeta. Godine 1997. Slavonski Bećari objavljuju studijski album Baš je bila luda godina, a 2003. Narodne Božićne Pjesme. Do 2007. objavljena su 22 njihova festivalska izdanja,Croatia records – izdanja požeškog festivala "Zlatne žice Slavonije", pristupljeno 26. siječnja 2019.Croatia records – festival "Pjesme Podravine i Podravlja", Pitomača, pristupljeno 26. siječnja 2019.Croatia records – izdanja Brodfesta, pristupljeno 26. siječnja 2019. u kojima Boris preuzima ulogu studijskog svirača te snima mnogobrojne pjesme, svirajući dionice za sve tambure i pjevajući prateće vokale.